OpenLLM-France/wikimedia huggingface dataset:
# Pailly

«Pailly» té aquests significats:
* Pailly (Vaud), municipi al districte del Gros-de-Vaud (cantó de Vaud, Suïssa)
* Pailly (Yonne), municipi al departament del Yonne (regió de Borgonya - Franc Comtat, França)
* Le Pailly, municipi al departament de l'Alt Marne (regió de Gran Est, França)
# Pericoma sasakawai

Pericoma sasakawai és una espècie d'insecte dípter pertanyent a la família dels psicòdids que es troba a Àsia: el Japó.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
# Paola Soldevila de la Pisa

Paola Soldevila de la Pisa (Porrera, Priorat, 7 de desembre de 1996) és una futbolista catalana.
Defensa, es formà al Club de Futbol Reus Deportiu i posteriorment jugà al Nàstic de Tarragona. La temporada 2013-14 jugà al Club Esportiu Sant Gabriel, debutant amb el primer equip la tempora següent a la Primera Divisió. L'estiu de 2016 fitxà per la Reial Societat, amb el qual es proclamà campiona de la Copa de la Reina (2019). Després de quatre temporades s'incorporà al Reial Club Deportiu Espanyol i l'estiu de 2021 fitxà pel Vila-real Club de Futbol. Ha sigut internacional amb la selecció espanyola en categories de formació, destacant la consecució del subcampionat d'Europa sub-19. Ha competit amb la selecció catalanaabsoluta en cinc ocasions.

## Referències

* ↑ Molero, Iván. «Paola Soldevila, la futbolista que aspiraba a ser chófer de autobús» (en castellà). As, 07-04-2020. [Consulta: 25 juny 2024].
* ↑ «Paola Soldevila confirma que jugará en el Espanyol» (en castellà). Mundo Deportivo, 11-06-2019. [Consulta: 25 juny 2024].
* ↑ Roca, Juanfran. «Descubre qué jugadora del Villarreal femenino lleva tres temporadas siendo la más regular de la Liga F» (en castellà). El Periódico Mediterráneo, 21-03-2024. [Consulta: 25 juny 2024].
* ↑ Aparicio, Jaume. «Paola Soldevila: «Es un orgullo vestir la camiseta de la Selecció Catalana»» (en castellà). Diari de Tarragona, 04-04-2024. [Consulta: 25 juny 2024].
# Parc Estatal de Hocking Hills

El parc estatal de Hocking Hills és un parc estatal a la regió de Hocking Hills del comtat de Hocking, Ohio, Estats Units. El parc compta amb més de quaranta quilòmetres de rutes de senderisme, formacions rocoses, cascades i coves.
El parc conté set zones de senderisme diferents: Ash Cave, Cantwell Cliffs, Cedar Falls, Conkle's Hollow (reserva natural), Old Man's Cave, Rock House i Hemlock Bridge Trail fins a Whispering Cave.

## Descripció

El parc es va establir el 1924 i està gestionat pel Departament de Recursos Naturals d'Ohio. La regió de Hocking Hills és una zona profundament dissecada de l'altiplà d'Allegheny a Appalachia Ohio (en), que inclou penya-segats, gorgs, abrics rocosos i cascades. La topografia relativament extrema d'aquesta zona es deu a la pedra arenisca de Blackhand, una formació particular gruixuda, dura i resistent a la intempèrie, que forma penya-segats alts i gorges estretes i profundes.

## Referències

* ↑ «Hocking County History». 1800hocking.com. Arxivat de l'original el 2012-05-30. [Consulta: 23 juny 2012].
* ↑ Walker, Charles Manning. History of Athens County, Ohio: And, Incidentally, of the Ohio Land Company and the First Settlement of the State at Marietta, with Personal and Biographical Sketches of the Early Settlers, Narratives of Pioneer Adventures, Etc, Volume 3. Robert Clarke & Company, 1869, p. 17. ISBN 9780608396323.
* ↑ «Hocking Hills State Park». ohiodnr.gov.
* ↑ «Hiking Trails in Hocking Hills State park». ohiodnr.gov.
# Trifolieae

Trifolieae és una tribu que comprèn herbes, poques vegades arbusts. Les fulles són pinnades (rarament digitades) i compostes per 3 folíols; els nervis en general acaben en les dents. Els estams superiors estan lliures.
Hi ha només una espècie d'aquesta tribu cultivada amb fins decoratius, encara que alguns dels trèvols són molt ornamentals. Els millors són Trifolium Rubens, de color roig fosc; Trifolium elegans, rosat; Trifolium ochroleucum, blanc groguenc i Trifolium incarnatum, escarlata brillant.
El gènere Medicago té un notable poder de diversitat entre la forma de la beina en diferents espècies. Són espirals, semblants a una closca, i altres diversament esculpides o decorades amb espines, o molt senzilles.

## Gèneres

* Medicago
* Melilotus
* Ononis
* Parochetus
* Trifolium
* Trigonella

## Enllaços externs

* Tribe III. - Trifolieae (anglès)
# Coscurita

Coscurita és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].

## Enllaços externs

* Fotos de Coscurita Arxivat 2010-12-20 a Wayback Machine.
# Marriage Is a Private Affair

Marriage Is a Private Affair és una pel·lícula estatunidenca de Robert Z. Leonard, estrenada el 1944.

## Argument

En aquest lleuger drama domèstic, Lana Turner és la núvia, John Hodiak el nuvi. James Craig és l'home estrany, que segueix Turner quan Hodiak va a lluitar a la guerra.

## Producció

La pel·lícula,dirigida per Robert Z. Leonard sobre un guió de David Hertz, Lenore J. Coffee, Michael Kanin i Ring Lardner Jr. i un argument de Judith Kelly (autora de la novel·la), va ser produïda per Pandro S. Berman per la Metro-Goldwyn-Mayer i rodada en els estudis de la Metro-Goldwyn-Mayer a Culver City, Califòrnia, de meitat de gener a l'inici d'abril de 1944.
L'aprovació del guió havia sofert diversos els retards a causa de la trama qui, segons els censors, posava en dubte la institució del matrimoni. Els drets per l'argument de la novel·la havien estat adquirits ja el 1941 però la producció va ser aprovada solament el gener de 1943.

## Repartiment

* Lana Turner: Theo Scofield West
* James Craig: Capità Miles Lancing
* John Hodiak: Tinent Tom Cochrane West
* Frances Gifford: Sissy Mortimer
* Hugh Marlowe: Joseph I. Murdock
* Natalie Schafer: Sra. Irene Selworth
* Keenan Wynn: Major Bob Wilton
* Herbert Rudley: Ted Mortimer
* Paul Cavanagh: M. Selworth
* Morris Ankrum: M. Ed Scofield
* Jane Green: Martha
* Tom Drake: Bill Rice
* Shirley Patterson: Mary Saunders
* Neal Dodd: Ministre
* Nana Bryant: Infermera

## Referències

* ↑ «Marriage Is a Private Affair». The New York Times.
* ↑ «IMDb - Cast i crèdits complet» (en anglès).
* ↑ «IMDb - Crèdits per la companyia» (en anglès).
* ↑ «IMDb - Lloc de rodatge» (en anglès).
* ↑ «American Film Institute» (en anglès).
# Aguilera

«Aguilera» té aquests significats:
* Aguilera o Aquilegia, gènere de plantes amb flor originari de l'hemisferi nord
* Aguilera (volcà), estratovolcà al sud de Xile
* La Aguilera, antic municipi de la província espanyola de Burgos, actualment part del terme municipal d'Aranda de Duero
* Roca Aguilera, diversos indrets
* Las Ventas con Peña Aguilera, municipi de la província de Toledo, a la comunitat autònoma de Castella la Manxa
* Biografies:
** Carlos Aguilera Martín (Madrid, 1969), futbolista espanyol
** Christian Aguilera (Barcelona, 1967), escriptor i crític de cinema català
** Christina Aguilera (Staten Island, 1980), cantant pop estatunidenca
** Demetrio Aguilera Malta (Guayaquil, 1909 — Ciutat de Mèxic, 1981), novel·lista i dramaturg equatorià de marcada denúncia dels problemes col·lectius del seu país
** Enrique de Aguilera y Gamboa (Madrid, 1845-1922), arqueòleg i polític espanyol, XVII marquès de Cerralbo
** Francisco Aguilera Fernández (Barcelona, 1906-1986), guitarrista català
** Francisco Aguilera y Egea (Ciudad Real, 1857-Madrid, 1931), militar i polític espanyol
** Francisco Aguilera Luna (Jerez de la Frontera, 1971), futbolista andalús que ocupa la posició de davanter
** Francisco Javier Aguilera Blanco (1971, Jerez de la Frontera), futbolista andalús
** Jerónimo de Aguilera
** Joan Aguilera (Barcelona, 1962), jugador de tennis
** José Carlos Aguilera (Madrid, 1848 - Alacant, 1900), Marqués de Benalua
** Pere Aguilera i Garriga (Rubí, 1901-1991), alcalde de Rubí intermitentment entre 1934 i 1938
** Sebastián Aguilera de Heredia (Saragossa, 1561 – 1627), organista i compositor espanyol
** Vicente Aguilera Cerni (València, 1920 - 2005), crític d'art, assagista i acadèmic valencià
# Chacho

Chacho és el nom dels següents personatges:
* Chacho Brodas, grup de rap barceloní
* Eduardo Germán Coudet, "Chacho", futbolista argentí
* Eduardo González Valiño, "Chacho", futbolista gallec
* Sergio Rodríguez Gómez, "El Chacho", jugador de bàsquet canari
* El Chacho, nom familiar i artístic del cantant català Josep Maria Valentí Guerra
* El Chacho (Argentina), població de la província de Córdoba (Argentina)
# Mallory Cecil

Mallory Cecil (Spartanburg, 18 de juliol de 1990 és una extennista professional estatunidenca. Va desenvolupar la seva carrera majoritàriament en el circuit ITF.

## Biografia

Es va formar en l'IMG Academy de Florida, entrenada per Nick Bollettieri. Va estudiar a la Universitat Duke i va rebre el premi Honda Sports Award com a millor tennista estatunidenca de l'any 2009 després de guanyar tots sis partits individuals sense cedir cap set en la primera divisió de la NCAA. Va decidir abandonar els estudis per esdevenir tennista professional degut als bons resultats que havia aconseguit. Posteriorment va tornar a la universitat de Duke per llicenciar-se i també fer un postgraduat al Durham University Business School a Durham.
Després de retirar-se va formar part de l'organització de la WTA com a Business Operations Manager.

## Referències

* ↑ «Cecil Wins Honda Award» (en anglès). Duke Athletics, 08-06-2009. [Consulta: 30 novembre 2022].

## Enllaços externs

* Mallory Cecil a la WTA (anglès)
* Mallory Cecil al web de la Federació Internacional de Tennis (anglès)
# Manuel Anatol Aristegi

Manuel Anatol Aristegi (8 de maig de 1903 - 17 de maig de 1990) fou un futbolista basc, nacionalitzat francès, de la dècada de 1920.
Pel que fa a clubs, defensà els colors de Real Unión, Athletic Club i Reial Madrid. El 1929 marxà a França i jugà per Racing Paris.
Anatol es nacionalitzà francès el 1929 i poc després debutà amb la selecció francesa. En total disputà 16 partits amb el combinat francès i marcà un gol.

## Referències

* 1 2 «Perfil a l'Athletic Club». Arxivat de l'original el 2018-09-25. [Consulta: 25 setembre 2018].
* ↑ Cazal, Pierre. L'intégrale De L'équipe De France De Football, 1998, p. 397. ISBN 978-2-87691-437-7.
* ↑ Gilles Gauthey, Le football professionnel français, Paris, 1961, p.18. Éditée et diffusée par l'auteur. OCLC 41613347
* ↑ «Finale le 27/04/1930, Colombes (Yves du Manoir)» (en francès). French Football Federation. Arxivat de l'original el 9 octubre 2012. [Consulta: 22 gener 2011].
* ↑ «24/03/1929 Equipe de France A - Amical» (en francès). French Football Federation. [Consulta: 22 gener 2011].
* ↑ «23/03/1930 Equipe de France A - Amical» (en francès). French Football Federation. [Consulta: 22 gener 2011].
# Mangalica

El mangalica és una raça de porc (Sus scrofa domestica) autòctona d'Hongria que té l'origen en els encreuaments de la raça primitiva del tronc mediterrani, al qual també pertany el porc ibèric, amb les races Szalontal i Bakonyi, races semisalvatges típiques dels Carpats. Per referir-se a aquesta raça també es fan servir els noms mangalitza i mangalitsa. El mangalica té un pèl molt gruixut i llarg, que sembla llana. La pell de la zona dels ulls i del disc nasal mostra una pigmentació negra, i les ungles també són d'aquest color. El mangalica presenta una proporció de greixos i llard molt elevada.

## Referències

* ↑ Web sobre el mangalica
# Mangaka

Mangaka (漫画家) és la paraula japonesa per a referir-se a un dibuixant de còmics. Fora del Japó, la paraula es fa servir per a referir-se a un dibuixant de manga (còmics japonesos). El sufix -ka serveix per a indicar "creador de", i li dona un grau honorífic a la paraula.
Normalment, un mangaka s'encarrega tant de la creació de la trama com de tot el dibuix de la història, però és comú avui en dia trobar-ne alguns que dibuixen el manga basant-se en una història d'una altra persona o que se serveixin d'ajudants que dibuixin alguns detalls. També hi ha grups de mangaka que treballen juntament en els seus mangues, com el cas de les CLAMP, però no és gaire usual.

## Col·laboradors
### Assistents

Molts mangakes en tenen ajudants que els ajuden amb el seu treball. Les funcions dels ajudants poden ser molt variades, alguns mangakes només s'ocupen de les parts bàsiques del manga, tenint molts ajudants que realitzen els detalls, mentre que uns altres només deixen en mans dels seus assistents tasques específiques (Gō Nagai, per exemple, utilitza un ajudant específicament per a dibuixar helicòpters i altres vehicles militars). Altres mangakes no tenen ajudants, i prefereixen fer-ho tot ells mateixos, encara que per a complir els terminis ajustats els ajudants solen ser necessaris.
La majoria de les vegades, els ajudants són els responsables dels fons del còmic, mentre que el mangaka dibuixa als personatges principals. Encara que sovint són emprats per a ajudar amb l'art, els ajudants quasi mai ajuden al mangaka amb la trama. La major part dels mangakes van començar sent ajudants, per exemple, Miwa Ueda assistint a Naoko Takeuchi, Leiji Matsumoto a Osamu Tezuka, Kaoru Shintani a Leiji Matsumoto i molts altres. No obstant això, també és possible que un ajudant faça tota la seua carrera com a tal, sense convertir-se en un mangaka independent.

## Vegeu també

* Llista d'artistes manga

## Referències

* ↑ «漫画の語彙: La terminologia del manga». TERMCAT, 30-10-2013.
# Manners (cràter)

Manners és un cràter d'impacte lunar situat en la part occidental de la Mare Tranquillitatis. Al nord-est està el cràter més gran Aragó, i al sud es troben Ritter i Sabine.
* Localització de Manners (quadrant superior esquerre). Fotografia de la missió LRO.
El cràter té una vora amb una albedo més alta que el mar lunar circumdant, fent-lo brillant. Es tracta un element circular en forma de bol, amb una vora elevada i un interior relativament pla.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Manners (cràter)". Gazetteer of Planetary Nomenclature. USGS Astrogeology Research Program. (anglès)
* «Referència UAI del cràter».
* «Digital Lunar Orbiter Photographic Atles of the Moon».
* «LROC :: QuickMap - Targeting Mapa LROC» (en anglès). [Consulta: 20 juny 2018].
# Mantidactylus horridus

Mantidactylus horridus és una espècie de granota de la família dels mantèl·lids endèmica de Madagascar.
Està en perill d'extinció per la pèrdua del seu hàbitat natural.

## Referències

* Fordham et al (2006). Mantidactylus horridus. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Mantidactylus guttulatus

Mantidactylus guttulatus és una espècie de granota de la família dels mantèl·lids endèmica de Madagascar.
Viu als rius i als boscos tropicals i subtropicals humits.
Està en perill d'extinció per la pèrdua del seu hàbitat natural.

## Referències

* Fordham et al (2006). Mantidactylus guttulatus. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Marghera

Marghera és una frazione de Venècia, Itàlia. Té una població d'uns 30.000 habitants.
Situada a la terra ferma veneciana representa l'apéndix meridional de la conurbació de Mestre. L'actual Municipalità de Marghera, instituïda el 2005, està constituïda de l'ex barri 13 (quartiere) Marghera-Catene (format al seu torn fins al 1997 pels barris 17 Marghera-Catene i 18 Malcontenta).
Oficialment el comune de Venècia no reconeix cap centre habitat amb aquest nom.

## Història

Abans de la construcció del port i el barri residencial la zona era una zona afectada pel paludisme coneguda com i Bottenighi. Tenia estructures hidràuliques per conduir les aigües dels rius.
El 1805 el vil·latge va ser derruït per formar el complex defensiu de Forte Marghera.
A finals del segle xix i principi del segle XX Venècia va construir-hi el seu complex industrial a base de bonificar (per evitar el paludisme) la zona de Bottenighi. El 1926 un decret de Mussolini va suspendre l'autonomia de Mestre, Zelarino, Favaro Veneto i Chirignago i part de Mira (la zona anomenada Malcontenta), per passar a ser part del municipi Venècia.
Durant la Segona Guerra Mundial el port va esdevenir un objectiu de les forces aliades que el bombardejaren i la producció insustrial no es va poder reprendre fins a la dècada de 1950 passant aleshores a ser un dels principals pols industrials d'Itàlia. Una de les principals indústries va ser la de producció de nitrogen per fertilitzants.

## Referències

* ↑ «Suddivisioni amministrative» (en italià). Comune di Venezia. Arxivat de l'original el 2016-06-16 [Consulta: 25 juny 2011].
* ↑ Rivista "In Viaggio ..." - numero 66 - Como - aprile 2004

## Enllaços externs

* Sito del Comune di Venezia
* Sito della Municipalità di Marghera Arxivat 2008-11-21 a Wayback Machine.
# Margarida de Llúria

Margarida de Llúria fou una senyora principal d'El Puig de Santa Maria (Valencia) del segle xiv.
Va deixar la seua empremta en molts llocs del País Valencià, de manera particular en la història del Puig de Santa Maria, on també va demanar ser soterrada, malgrat viure en una època on les principals decisions estaven en mans masculines.
És filla de Roger de Llúria i de Saurina de Entença, besneta de Bernat Guillem d'Entença, oncle de Jaume I i guanyador en la crucial Batalla del Puig.
En morir pare (1305) i mare (1325) va heretar Alcoi, el Puig de Santa Maria, Travadell, la Pobla d´Ifach (actual terme de Calp), Altea, Dènia i Xàtiva, i va formar part activa de l'evolució de tots aquests llocs. Per exemple, va fer donacions fonamentals per a l'església d'Ifach (Calp) i de la cartoixa de Porta Coeli.
Va viure al Puig de Santa Maria entre el seu castell –on existia una capella en honor a la Verge– i una casa palaciega construida junt a l'absis quadrat de l'església medieval «i amb una porta franca a ella, va fer una vida honesta».
Al seu testament de 1341 havia organitzat ser soterrada junt a son pare al monasteri de Santes Creus (Tarragona), però el seu vincle amb El Puig de Santa Maria va ser tan especial que el 6 de març de 1343 va canviar el testament per a ser soterrada davant de l'altar de Santa Maria en l'església del Puig.

## Referències

* 1 2 3 4 5 maria, Julio Badenes | el puig de santa. «La gran benefactora del señorío del Puig» (en castellà), 10-12-2017. [Consulta: 4 març 2023].
* ↑ J. Millán, VIII Asamblea cronistas, p. 96
* ↑ Badenes; Montero, El Castell de la Patà, 2004, pp. 193, 194
* ↑ F. Martínez, Historia de la Virgen del Puig, 1760, pp. 194 i 202
# Macks Creek

Macks Creek és una població dels Estats Units a l'estat de Missouri. Segons el cens del 2000 tenia 267 habitants.

## Demografia

Segons el cens del 2000, Macks Creek tenia 267 habitants, 109 habitatges, i 68 famílies. La densitat de població era de 109,7 habitants per km².
Dels 109 habitatges en un 36,7% hi vivien nens de menys de 18 anys, en un 52,3% hi vivien parelles casades, en un 9,2% dones solteres, i en un 36,7% no eren unitats familiars. En el 33,9% dels habitatges hi vivien persones soles el 22% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,17.
Per edats la població es repartia de la següent manera: un 31,8% tenia menys de 18 anys, un 7,9% entre 18 i 24, un 29,2% entre 25 i 44, un 16,9% de 45 a 60 i un 14,2% 65 anys o més.
L'edat mediana era de 31 anys. Per cada 100 dones de 18 o més anys hi havia 75 homes.
La renda mediana per habitatge era de 21.875 $ i la renda mediana per família de 24.643 $. Els homes tenien una renda mediana de 25.893 $ mentre que les dones 13.125 $. La renda per capita de la població era de 9.053 $. Entorn del 13,6% de les famílies i el 22,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Macks Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Macks Creek». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Margaretania

Margaretania és un gènere monotípic d'arnes de la família Crambidae. Conté només una espècie, Margaretania superba, que es troba a l'Iran.

## Referències

* ↑ «GlobIZ search». Global Information System on Pyraloidea. [Consulta: 9 gener 2019].
* ↑ Swedish Museum of Natural History